article discussion Egipte
- Digtheid: 82,3 / km2 Die Arabiese Republiek Egipte (Arabies: جمهوريّة مصرالعربيّة, Dschumhūriyyat Misr al-ʿarabiyya), algemeen bekend as Egipte (Arabies: مصر‎, Miṣr), is 'n republiek hoofsaaklik in Noordoos-Afrika gele�, maar sluit ook die Sina�woestyn in Suidwes-Asi� in.
Egipte bedek 'n area van sowat 1 020 000 km�. Die land is aangrensend tot Libi� in die weste, Soedan in die suide en Israel in die noordooste en het kuslyne in die noorde en suide by die Middellandse See en die Rooi See, onderskeidelik.
Die oorgrootte meerderheid van Egipte se 77 miljoen mense (2005) lewe minder as 'n kilometer weg van van die oewers van die Nylrivier (omtrent 40 000 km�), waar die enigste bewerkbare land voorkom. Groot dele van die land maak deel uit van die Saharawoestyn en is yl bevolk. Vandag is die meerderheid Egiptenaars verstedelik en is hoofsaaklik woonagtig in die hoofstad, Ka�ro (bevolking ongeveer 15,2 miljoen), en Alexandri� (bevolking ongeveer 3,3 miljoen).
Die Oud-Egiptiese landsnaam Km.t beteken "Swart Land" en verwys na die vrugbare grond van die Nylvallei, 'n gebied wat met die "Rooi Land" van die aangrensende woestynstreke, die DSr.t kontrasteer. In die Koptiese taal het hierdie naam ontwikkel tot Kīmi of Kīmə, en in Oud-Grieks uiteindelik tot Kyme�a.
Die Arabiese term Miṣr - tans die amptelike landsnaam - is van Semitiese oorsprong. Hy is nou verwant aan die oorspronklike Assiriese skryfwyse Misir of Musur, maar ook aan die Hebreeuse מִצְרַיִם (Mizraim of Mitzr�yim). Dit beteken eenvoudig "land" of "staat" en het in sy historiese nouer betekenis aanvanklik na Benede-Egipte verwys. Later het dit 'n wyer betekenis gekry en die hele land - Bo- en Benede-Egipte - ingesluit. So het ook die latere Hebreeuse landsnaam as 'n tweevoudige term ontwikkel. In die Arabiese dialek van Egipte het Miṣr nogtans tot Maṣr ontwikkel. Maṣri beteken hier "Egipties", en die bynaam al-Masri, wat dikwels voorkom, "die Egiptenaar".
Die Afrikaanse en Europese terme (Egipte, �gypten, Egypt, �gypt, Egitto en ander) is almal van die Latynse Aegyptus en sodoende van die Oud-Griekse Αίγυπτος (Aigyptos) afgelei. Die Kopte beweer dat hulle die regstreekse nakomelinge van die antieke Egiptenare is. Van hulle naam is die Griekse Aigyptos afgelei, wat in Afrikaans as Egipte oorgeneem is. Volgens 'n algemeen aanvaarde teorie kan Aigyptos as 'n voortsetting van die Oud-Egiptiese term ḥwt-k3-ptḥ beskou word wat "Setel van die Siel van (die God) Ptah" beteken en na 'n tempel in Memphis verwys wat aan hierdie godheid gewy is.
In die tydperk tussen 1958 en 1972 was Egipte saam met Siri� in 'n gemeenskaplike staat verenig, die Verenigde Arabiese Republiek.
Die Egiptiese kultuur en samelewing was deur 'n streng hi�rargiese en teokratiese stelsel gekenmerk waarby die Farao (letterlik die "Ho� Huis"), wat as "God op aarde" en "Seun van die Songod Ra" vereer is, as absolute heerser oor die land en sy onderdane geregeer het. Alle wette en dekrete is deur hom uitgereik. Die Farao was daarnaas 'n diplomaat en die opperbevelhebber van sy ryk wat oor oorlog en vrede besluit en ook die toesig oor die nasionale ekonomie en handel gehou het - veral om seker te maak dat hy steeds die benodigde belastingbetalings sou ontvang.
Die administrasie was sentralisties georganiseer. Ho� beamptes het dikwels uit die Farao se onmiddellike omgewing gekom of was selfs verwant aan hom. Beamptes, wat goed gepresteer het, is met landerye beloon. Die hooftake van Egiptiese beamptes was die bepaling, insameling en verdeling van belasting asook die ko�rdinasie van die werkverpligtinge van boere en slawe vir openbare bouprojekte.
Skrywers, wat vanwe� hul uitgebreide opleiding groot aansien geniet het, het as basis van die staatsadministrasie gedien. Slegs geletterde persone is toegelaat om poste as beamptes of priesters te beklee. Alhoewel daar ook reeds 'n groot aantal van verskillende ambagte was waarin mense opgelei is, het ambagslui nogtans nie oor besondere regte beskik nie, ofskoon hulle in die sosiale hi�rargie 'n ho�r status as die boere geniet het.
Die antieke Egiptiese samelewing het steeds 'n groot aantal regtelose slawe en slawinne ingesluit wat uit verowerde gebiede of as gevolg van oorlogstogte na Egipte gebring is. Slawe is as die persoonlike besit van hul eienaars beskou, tog het sommige van hulle danksy hul werkprestasies en opleiding geleidelik 'n ho�r sosiale status bereik wat hulle meer aansien verskaf het.
Robert Bauval en Adrian Gilbert het voorgestel dat die piramides op die Giza plato saam met die wat in Sakkara staan 'n spie�lbeeld in die sterrehemel het. Deurdat die sterrehemel 'n konstante baan maak was dit vir twee navorsers moontlik om die presiese tyd van die prentjie te bereken. Dit het hulle op 'n datum van 10.450 vC gebring. Met ander woorde: toe staan die piramides identies aan hulle hemelse eweknie�.
Die naam kom van die Egipties per 'āa, wat groot huis of paleis beteken. Net in die latere tyd het Egiptenare di� woord ook vir "koning" gebruik. Die eintlike woord vir koning was nesoet.
Goud het 'n groot rol in die stabiliteit van Antieke Egipte (2700 tot 2200 v.C.) gespeel. Die Farao was as heerser van Egipte as 'n god beskou, en gevolglik was die volk bereid om heelwat ellende te verduur indien die Farao in hul o� status gehad het. Daarteenoor is Farao's met weinig sigbare goud deur die volk laer geag en het hulle minder verdraagsaamheid teenoor hom getoon.
Die herkoms van die term Alchemie is onseker. Alchemie se geskiedenis word herlei na Sumeri� en na Egipte, die Grieke en die Arabiere. Die Arabiere het 'n term "Al kimia" maar die oorspronklike betekenis van "Kimia" is onbekend. Die Grieke het 'n woord "chyma" wat verwys na die verwerking van metale. Alchemie word terug herlei na 'n Egiptiese term "chem" wat swart beteken en verwys na Egipte as "Die land van swart grond". Hierdie teorie ondersteun die teorie dat alchemie vanuit Egipte na die Grieke en toe na die Arabiere, en daarna na Europa versprei het.
Alchemie het sy hoogtepunt bereik voor die ontwikkeling van die periodieke tabel en het staatgemaak op 'n klassifikasie van stowwe in terme van twee kontinuums: droog & nat op die een kontinuum, warm & koud op 'n ander kontinuum. Alhoewel alchemiste van verskeie stowwe gebruik gemaak het, het veral kwik, swael en sout 'n bepalende rol gespeel in die formules wat gedokumenteer is. Alchemiste het met sewe prim�re metale gewerk naamlik: silwer, kwik, koper, goud, yster, tin en lood. Hierdie sewe metale is verbind aan die sewe sigbare ruimteliggame. Alchemie het swaar gesteun op sterrekunde om te bepaal wanneer sekere alchemistiese prosesse moes begin. Baie van die alchemie dokumentasie bly egter tot vandag toe onduidelik aangesien die alchemis gewoonlik gepoog het om sy waarnemings geheim te hou. In alchemie is daar geglo dat 'n bepaalde prosedure van die meng, oplos, opwarm en skeiding van stowwe nodig is om die steen van die wyses, die magisterium, te produseer. Die steen was die sleutel wat transmutasie moontlik gemaak het asook die verlenging van 'n mens se lewensduur.
Ons Kom van Anderkant die Paradys � Van �n Ander Skepping
0 Comments, 59,306 Views
alchemie antieke egipte egipte farao fosfor goud kopties nylrivier nylvallei piramide rooi land swart land View Tag Cloud
Powered by vBulletin® Version 4.1.5 Copyright © 2013 vBulletin Solutions, Inc. All rights reserved. "Wiki" powered by VaultWiki v3.0.9 Lite.
Content Copyrighted �2007-2010 by Wendag Telephone: +27 76 160 3001 Page Time: 0.15672 seconds Memory: 10,616 KB Queries: 21 Templates: 41